Javier Saviola

Javier Pedro Saviola (sündinud 11. detsembril 1981 Buenos Aireses) on Argentina endine jalgpallur, Argentina jalgpallikoondise ründaja. Tema hüüdnimi on El Conejo (hispaania keeles 'küülik').

Saviola mängis Barcelona ja Madridi Reali klubis. 1999. aastal valiti ta Lõuna-Ameerika parimaks jalgpalluriks.

 Klubikarjäär 
 River Plate 
Saviola tegi debüüdi River Plate meeskonnas 1998. aastal, kui ta oli 16-aastane.

Ta aitas Riveril võita 1999. aasta Apertura ja 2000. aasta Clausura meistrivõistlused. 18-aastaselt sai temast noorim mängija Argentina kõrgliiga ajaloos, kes on võitnud parima väravalööja auhinna; endine rekord kuulus Diego Maradonale.

 Barcelona 
vasakul|pisi|184x184px|Saviola Barcelona meeskonnas
2001. aastal ostis Hispaania kõrgliiga klubi Barcelona Saviola 15 miljoni naela eest.  

Esimesel hooajal Barcelonas lõi ta La Ligas 17 väravat, millega oli ta terve liiga paremuselt neljas väravakütt. 

Järgmise kahe hooajaga lõi ta liigas Barcelona meeskonnas 27 väravat.

Saviola saadeti 2004. aasta suvel laenuks Prantsusmaa kõrgliiga klubisse AS Monaco. 

2005–06 hooajal ei mahtunud ta toonase Barcelona peatreeneri Frank Rijkaardi plaanidesse ning anti laenuks Hispaania klubile Sevilla. Kuue löödud väravaga aitas ta Sevillal võita Euroopa Liiga, samuti lõi ta liigas üheksa väravat.

Saviola naasis Barcelonasse 2006–07 hooajaks. Ta mängis La Ligas 18 mängu ja lõi viis väravat. Kübaratriki tegi ta ka Copa del Rey kohtumises Deportivo Alavési vastu.

 Madridi Real 
10. juulil 2007 liitus Saviola Barcelona põlise rivaali Madridi Realiga. Ta mängis Realis enamasti ainult karikamänge või pääses platsile vahetusest liigamängudes.

Kokku mängis ta Madridi klubis 28 mängu ja lõi viis väravat.

 Benfica 
Saviola siirdus 2009. aastal Portugali klubisse SL Benfica. Portugali klubi maksis tema eest viis miljonit eurot. 

Ta mängis klubis kolm hooaega, mille jooksul tegi ta kaasa 120 kohtumist ja lõi 39 väravat. Ta aitas Benfical võita 2009–10 hooaja Primeira Liga.

 Hilisem karjäär 
Saviola mängis veel Hispaania kõrgliiga klubis Málaga, Kreekas Olympiakóses ja Itaalias Veronas.

30. juunil 2015 liitus ta kunagise koduklubiga River Plate. Saviola lõpetas jalgpallurikarjääri 34-aastaselt.

 Koondisekarjäär 
Argentina jalgpallikoondises on Saviola mänginud 39 mängu ja löönud 11 väravat. 

Koondises debüteeris Saviola 16. augustil 2000 kohtumises Paraguay meeskonnaga. 

Ta on Argentina särgis tulnud 20-aastaste maailmameistriks ja olümpiavõitjaks 2004. aasta suveolümpiamängudel Ateenas.

Argentinat on ta koondisega esindanud ka 2006. aasta maailmameistrivõistlustel.

 Väravad koondises 
 Saviola väravad Argentina koondisesNrKuupäevStaadionVastaneSkoorTulemusVõistlus1.20. april 2003June 11, Tripoli, Liibüa  Liibüa1:03:1Sõpruskohtumine2.8. juuni 2003Nagai Stadium, Osaka, Jaapan  Jaapan1:04:1Sõpruskohtumine3.11. juuni 2003Seoul World Cup, Seoul, Lõuna-Korea  Lõuna-Korea1:01:0Sõpruskohtumine4.30. juuni 2004Giants Stadium, New Jersey, Ameerika Ühendriigid  Peruu2:02:1Sõpruskohtumine5.7. juuli 2004Elías Aguirre, Chiclayo, Peruu  Ecuador2:16:12004. aasta Copa América6.7.juuli 2004Elías Aguirre, Chiclayo, Peruu  Ecuador3:16:12004. aasta Copa América7.7. juuli 2004Elías Aguirre, Chiclayo, Peruu  Ecuador4:16:12004. aasta Copa América8.17. november 2004El Monumental, Buenos Aires, Argentina  Venezuela3:13:22006 MM-i valikmäng9.15. juuni 2005RheinEnergieStadion, Köln, Saksamaa  Tuneesia2:02:12005. aasta konföderatsioonide karikas10.10. juuni 2006Imtech Arena, Hamburg, Saksamaa  Elevandiluurannik2:02:12006. aasta maailmameistrivõistlused11.7. veebruar 2007Stade de France, Saint-Denis, Prantsusmaa  Prantsusmaa1:01:0Sõpruskohtumine

 Saavutused 
 Klubid 
pisi|Saviola esitlemisel Benifca mängijana
 River Plate
 Argentia Primera División: 1999 Apertura, 2000 Clausura
 Copa Libertadores: 2015
 Sevilla
 UEFA Cup: 2005–06
 Barcelona
 Hispaania superkarikas: 2006
 Madridi Real
 La Liga: 2007–08
 Hispaania superkarikas: 2008
 Benfica
Primeira Liga: 2009–10
 Taça da Liga: 2009–10, 2010–11, 2011–12
 Olympiakós
 Superleague: 2013–14

 Rahvuskoondis 
 Argentina
 U-20 maailmameistrivõistlused: 2001
 Olümpiamängud: 2004

 Viited 

 Välislingid 

Kategooria:Argentina jalgpallurid
Kategooria:Club Atlético River Plate'i jalgpallurid
Kategooria:FC Barcelona mängijad
Kategooria:AS Monaco FC jalgpallurid‎
Kategooria:Sevilla FC mängijad
Kategooria:Real Madrid CF mängijad
Kategooria:Lissaboni Benfica jalgpallurid‎
Kategooria:Málaga CF mängijad
Kategooria:PAE Olympiakósi jalgpallurid
Kategooria:La Liga mängijad
Kategooria:Ligue 1 mängijad
Kategooria:Primeira Liga mängijad
Kategooria:Serie A mängijad
Kategooria:FIFA 100
Kategooria:Sündinud 1981